SASKAŅOTS: APSTIPRINU:

Ozolnieku novada Domes Ozolnieku novada Domes

priekšsēdētāja vietnieks Guntis Rozītis priekšsēdētājs Pēteris Veļeckis

2017. gada 2017. gada\_\_\_\_\_\_\_\_\_\_\_

**NOLIKUMS**

GARO DISTANČU SKRIEŠANAS SERIĀLS

“IELŪDZ OZOLNIEKI 2017”

**1. MĒRĶIS:**

Tradicionāli pulcēt kopā izturīgākos skrējējus profesionāļu, amatieru un citu interesentu vidū, popularizēt aktīvu un veselīgu dzīvesveidu, dalīties pieredzē ar citiem skrējēju klubiem un pieredzējušiem sportistiem un prezentēt Ozolniekus kā sportisku ciematu un novadu.

**2. VADĪBA:**

Sacensības organizē un vada biedrība “Skrējēju klubs “Ozolnieki””.

Sacensību galvenais tiesnesis – Rolands Bartaševics, sekretāre – Baiba Kovaļevska.

**3. VIETA UN LAIKS:**

Sacensības notiek Ozolnieku novada Ozolniekos pa ciemata teritorijā izveidotu nepilnu 5 (4,969) kilometru garu apli un 2,2 km apli sertificētās skriešanas trasēs, kā arī īsākām distancēm bērniem.

Sacensību datumi: **2.** aprīlis, **7.** maijs, **4.** jūnijs, **2.** jūlijs, **27.** augusts.

Sacensību sākums: **pulksten 11:15** – bērnu skrējiens, **11:30** – 2,2 km, 5 km un 10 km skrējējiem.

**Pieteikumu apstiprināšana un jaunu dalībnieku reģistrācija sacensību dienā bērnu skrējienam ir no plkst. 10:30 līdz 11:10, pārējo distanču dalībniekiem – no plkst. 10:25 līdz 11:25.**

**4. DALĪBNIEKU VECUMA GRUPAS UN DISTANCES:**

|  |  |  |
| --- | --- | --- |
| Bērni\*\* | Līdz 6 gadu vecumam | 50-300 metri |
| **V,S-6** (6-8 gadi) | 2011.-2009. | 2,2 km |
| **V,S-9** (9-11 g.) | 2008.-2006. | 2,2 km |
| **V,S-12** (12-13) | 2005.-2004. | 2,2 km vai 5 km\* |
| **S-14** (14-15) | 2003.-2002. | 2,2 km vai 5 km\* |
| **V-14** (14-15) | 2003.-2002. | 5 km |
| **V,S-16** (16-17) | 2001.-2000. | 5 km |
| **V,S-18** (18-29) | 1999.-1988. | 5 vai 10 km\* |
| **V,S-30** (30-39) | 1987.-1978. | 5 vai 10 km\* |
| **V,S-40** (40-49) | 1977.-1968. | 5 vai 10 km\* |
| **V,S-50** (50-59) | 1967.-1958. | 5 vai 10 km\* |
| **V-60** (60-64);**S-60** (60-69) | 1957.-1953.1957.-1948. | 5 km |
| **V-65** (65-69); | 1952.-1948. | 5 km |
| **V,S-70** (70-74); | 1947.-1943. | 5 km |
| **V,S-75** (75 un vec.) | 1942. un agrāk | 2,2 km |

**\*Šo vecuma grupu dalībnieki katrā sacensību kārtā var izvēlēties vienu distanci, kurā startēt, taču jāņem vērā, ka, lai tiktu pie punktiem seriāla kopvērtējumā un pretendētu uz godalgu, vismaz četrās no tā kārtām jāstartē tikai vienā distancē.**

**\*\* Šī vecuma grupa pagaidām vēl netiek ietverta vērtēšanai sacensību kopvērtējumā kā pārējās, taču nosacīta apbalvošana var notikt katrā sacensību posmā pēc skrējiena, kad mazie saņem kādu našķi vai organizatoru pārsteiguma balviņas.**

**5. SACENSĪBU DALĪBNIEKI:**

Jebkurā skrējienā var piedalīties ikviens interesents atbilstoši norādītajām vecuma grupām. Katram dalībniekam jāuzņemas atbildība par savu veselības stāvokli un fizisko sagatavotību. Par bērniem un jauniešiem līdz 18 gadu vecumam jāatbild to vecākiem, treneriem vai citiem piederīgajiem, par šo faktu informējot sacensību organizatorus.

**6. SKRIEŠANAS DISTANCES UN DROŠĪBA:**

Visi skrējieni norisinās pie daļēji ierobežotas transporta kustības, tādēļ dalībniekiem jāņem vērā, ka no sānielām, māju pagalmiem, pļavām, meža ceļiem u.c. var izbraukt transportlīdzekļi u.tml.. Sacensību dalībnieki ir pilsoniski un juridiski atbildīgi par visiem iespējamiem nelaimes gadījumiem, kas varētu rasties, piedaloties šajās sacensībās.

Apstiprinot savu dalību sacensībās, dalībnieki atsakās no jebkādu pretenziju izvirzīšanas organizatoriem vai citām pasākumu organizēšanā iesaistītajām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā.

Visiem dalībniekiem jāiepazīstas ar sacensību nolikumu, jo tā nezināšana neatbrīvo no personīgās atbildības.

**7. UZVARĒTĀJU VĒRTĒŠANA:**

Lai cīnītos par godalgām, dalībniekam jāstartē vismaz četrās no piecām sacensību kārtām. Vērtēšanā summējot tiks ņemti vērā uzrādītie rezultāti un izcīnītās vietas. Katrā vecuma grupā sezonas noslēgumā (27. augustā) trīs labākie skrējēji katrā no izvēlētajām distancēm saņems piemiņas balvas. Ja kādā no grupām dalībnieku skaits būs mazāks par trim, tā pēc organizatoru ieskatiem var tikt apvienota ar citu.

 **8. DALĪBNIEKU REĢISTRĀCIJA UN PIETEIKŠANĀS:**
Pieteikumu apstiprināšana un jaunu dalībnieku reģistrācija sacensību dienā bērnu skrējienam ir no plkst. 10:30 līdz 11:10, pārējo distanču dalībniekiem – no plkst. 10:25 līdz 11:25. **Galvenā pieteikšanās** notiek iepriekš, aizpildot anketu interneta vietnē <http://skozolnieki.wordpress.com/ieludz-ozolnieki> (papildus informācija arī [www.skriesim.lv](http://www.skriesim.lv) un [www.ozolnieki.lv](http://www.ozolnieki.lv)), jautājumu gadījumā rakstot uz e-pastu *skozolnieki@gmail.com*.

**9. DALĪBAS MAKSA:**
Piesakoties līdz **katra sacensību datuma iepriekšējās dienas plkst. 12** - € 3; skolēniem, studentiem, pensionāriem un cilvēkiem ar īpašām vajadzībām - € 1,50, 2,2 km distancē visiem - € 1.
Kluba biedriem un Ozolnieku novada iedzīvotājiem: līdz **katra sacensību datuma iepriekšējās dienas plkst. 12** - € 2,50; skolēniem, studentiem, pensionāriem un cilvēkiem ar īpašām vajadzībām - € 1, 2,2 km distancē visiem – bez maksas.
Pēc norādītā laika un sacensību dienā dalības maksa visām grupām un distancēm būs par € 0,50 lielāka, izņemot 2,2 km, kur tā paliek nemainīga.

Ģimenēm, sākot no trim cilvēkiem, atlaides – par katru dalībnieku jāmaksā par € 0,50 mazāk.

**Bērnu distancēs (50-300 m) dalība ir bez finansiālas maksas, bet vecākiem par katru atvasi jāsagādā trīs konfektes kopējam grozam, ko pēc finiša mazie kopīgi notiesās.**

Dalības maksu var jau savlaicīgi pārskaitīt biedrībai “Skrējēju klubs “Ozolnieki”” (saīsināti – **SK Ozolnieki**), reģistrācijas numurs 40008172116, ***Swedbank*, LV13HABA0551030334884**, norādot dalībnieka vārdu, uzvārdu, personas datus un maksājuma mērķi (piemēram, “Ielūdz Ozolnieki” vai “sacensības”).

**10. DALĪBNIEKU IEVĒRĪBAI UN PRETENZIJAS:**

Skriešanas numura un/vai čipa nozaudēšanas gadījumā dalībniekam jāsedz tā izmaksas 15 EUR apmērā!

Visas pretenzijas par sacensību norisi, rezultātiem u.tml. iesniedzamas pusstundas laikā pēc pēdējā finišējušā dalībnieka, veicot naudas iemaksu 30 eiro apmērā. Pamatotas nepilnības gadījumā minētā naudas summa tiks atgriezta.